askebladveps
Store norske leksikon,Biologi,Dyreriket,Leddyr,Insekter,Vepser,Plantevepser,Tenthredinoidea,Bladvepser,Blennocampinae,Tomostethus
Askebladveps er en art av årevinger i familien bladveps. Arten lever på og ernærer seg av bladene på ask. De kan snaubeite trærne på forsommeren, men asken overlever ved å skyte nye bladskudd utover sommeren.
De voksne askebladvepsene er 6–7 millimeter lange og ensfarget svarte. Vingene er gjennomsiktige og mørke, med tydelig årenett. Larvene er som fullt utvokste opp til 20 millimeter lange og grønne med et mørkt hode. Askebladveps svermer og legger egg på askebladene i mai. På sensommeren graver larvene seg ned i jorden og forpupper seg hvor de overvintrer. De klekker som voksne på våren året etter.I 1980- og 1990-årene var det store angrep på parktrær i Oslo, samt mindre angrep i Fredrikstad, Grimstad og Kragerø. Fra utlandet kjennes også store angrep.Arten står oppført som sårbar på Artsdatabanken sin rødliste da dette er en sjelden art, og det ble gjort svært få funn de siste fem årene før vurderingen ble tatt. Les mer i Store norske leksikon insekter årevinger veps planteveps